En nattevandrer på vej hjem fra byen fandt tidligt lørdag morgen en livløs mand ved billetlugen til Aalborg Stadion. Den dræbte er blevet gennembanket og skudt, oplyser politiet i Aalborg. Hvem manden er, ved politiet ikke. En større styrke politifolk leder efter spor i området, og politiet vil gerne i kontakt med vidner, der har set eller hørt noget i området. Den dræbte blev fundet kort før kl. seks lørdag morgen, oplyser vicepolitiinspektør Frank Olsen hos Nordjyllands Politi i Aalborg. /ritzau/

Referat:
En mand er fundet dræbt ved billetlugen på Aalborg Stadion. Han er blevet gennembanket og skudt, oplyser politiet i Aalborg.